62007CO0477_DA
Sagens genstand
Afgørelse
Sagens genstand
Angående
Anmodning om præjudiciel afgørelse – Hof van beroep te Antwerpen – fortolkning af artikel 217 og artikel 221, stk. 1, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) og af artikel 6 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (EFT L 155, s. 1) (nu Rådets forordning (EF, Euratom) nr. 1150/2000 af 22.5.2000 om gennemførelse af afgørelse 2000/597/EF, Euratom) (EFT L 130, s. 1) – begrebet »bogføring« af toldbeløbet og »underretning« af debitor herom – forudgående bogføring af toldskylden – opkrævning af toldskyld.
Afgørelse
Konklusion
1) Artikel 221, stk. 1, i Rådets forordning (EØF) nr. 2913/02 af 12. oktober 1992 om indførelse af en EF-toldkodeks skal fortolkes således, at »bogføring« af det afgiftsbeløb, der skal opkræves, som omhandlet i denne bestemmelse udgør en »bogføring« af dette beløb som omhandlet i forordningens artikel 217, stk. 1, og at der skal sondres mellem denne bogføring og den opføring af afgiften i det regnskab over egne indtægter, der er nævnt i artikel 6 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter.
2) Artikel 221, stk. 1, i forordning nr. 2913/02 skal fortolkes således, at medlemsstatens toldmyndigheder forud for underretningen om det afgiftsbeløb, der skal opkræves, skal have bogført beløbet, og at disse myndigheder ikke kan opkræve beløbet, hvis det ikke har været gjort til genstand for en lovlig underretning i overensstemmelse med denne bestemmelse. Disse myndigheder har imidlertid mulighed for at foretage en ny underretning om beløbet under overholdelse af betingelserne i nævnte bestemmelse og de forældelsesregler, der er gældende på tidspunktet for toldskyldens opståen.